recursal/SuperWikiNEXT-32B huggingface dataset:
**דניאל יהושע דרוקר** (נולד ב- 23 ביוני 1956) הוא אנדוקרינולוג קנדי, פרופסור לרפואה בבית החולים הר סיני (אנ') בטורונטו. זוכה פרס וולף לשנת 2023. דרוקר ידוע במחקריו של הורמוני המעי, ותפקידם במחלות של חילוף חומרים וביניהן סוכרת מסוג 2, הפוגעות במיליוני בני אדם.

דרוקר נולד במונטריאול. התחיל את לימודיו באוניברסיטת אוטווה, והשלים אותם באוניברסיטת טורונטו בשנת 1980. את הפוסט דוקטורט עשה בבית החולים ג'ונס הופקינס ובאוניברסיטת טורונטו. לאחר מכן עבד כעמית מחקר של אנדוקרינולוגיה מולקולרית בבית החולים הכללי של מסצ'וסטס ובבית הספר לרפואה של אוניברסיטת הרווארד. בשנת 1987 שב לאוניברסיטת טורונטו, שם עבד גם כרופא הסגל. 

מחקריו הראשונים של דרוקר היו על השפעתם של הורמוני מעי על סוכרת מסוג 2. הוא התמקד במיוחד בהורמוני GLP. מחקריו הובילו לפיתוח שני סוגי תרופות לטיפול בסוכרת.

בשנת 2006 הצטרף דרוקר למכון המחקר ע"ש סמואל לוננפלד-טננבאום בבית החולים הר סיני. בשנת 2008 הוביל מחקרים שמטרתם פיתוח של תרופות בשחרור מושהה לבקרת אינסולין. לאחר מכן חקר את ההשפעות ארוכות הטווח של תרופות הרזיה על בריאות המעיים. כמו כן תרם דרוקר במחקרו באוניברסיטת טורונטו לפיתוח טיפול בתסמונת המעי הקצר, שבה נפגעת הספיגה החוזרת של נוזלים לאחר כריתה של חלק מהמעי הדק. בנוסף, למחקריו פוטנציאל לפיתוח טיפולים גם בהשמנת יתר ובהפרעות מעי דלקתיות.

פרסים ואותות הצטיינות
---------------------

דרוקר זכה בפרסים רבים, קנדיים ובינלאומיים. ביניהם פרס דונלד שטיינר של אוניברסיטת שיקגו למחקר סוכרת יוצא דופן (2007), פרס Prix Galien Canada למחקר יוצא דופן (2008), פרס החוקר הרפואי מהחברה לאנדוקרינולוגיה (2009), פרס קלוד ברנרד מהאיגוד האירופי למחקר סוכרת (2012), פרס Oon הבינלאומי של אוניברסיטת קיימברידג' (2014), מדליית בנטינג להישג מדעי מהאיגוד האמריקני לסוכרת (2014), הפרס הבינלאומי לסוכרת של קרן Manpei Suzuki, הפרס הבינלאומי ע"ש הרולד האם למחקר ביורפואי של סוכרת (2019), הפרס הקנדי הבינלאומי ע"ש Gairdner, ופרס וולף ברפואה (2023).

כמו כן הוכתר דרוקר בתואר אביר מסדר קנדה (2015), ונבחר לחבר בחברה המלכותית (2015).

קישורים חיצוניים
----------------

* דניאל דרוקר, ברשת החברתית אקס (טוויטר)

הערות שוליים
------------

1. ↑  הכרזת פרס וולף
2. ↑  דרוקר עבר להרווארד כדי לחקור את הורמוני בלוטת התריס, אך כשהגיע לשם נאמר לו שאין צורך בכך. במקום זה הוטל עליו לאכזבתו לחקור את הפפטיד (אנ'). עד היום יש לו אתר בנושא בלוטת התריס.
3. ↑  פפטידים דמויי גלוקגון

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 5272 1398
* ORCID: 0000-0001-6688-8127
* ResearcherID: A-4092-2010
* SUDOC: 082336393
* VIAF: 192810644
* WorldCat: viaf-192810644

 |
רבי **צבי הירש בן נפתלי הירץ אשכנזי** ("חריף"), מכונה גם רבי **צבי הירש ביאלה** (~ה'ת"ל, 1670 – ליל ד' בתשרי ה'תק"ח, 25 בספטמבר 1748) היה רב וראש ישיבה אשכנזי-פולני מן האחרונים. רבן של ביאלה והלברשטאדט ומחבר שו"ת **עטרת צבי** וספרי **"כוס ישועות"** על התלמוד הבבלי.

ביוגרפיה
--------

נולד בלבוב לרב נפתלי הירץ אשכנזי. נישא לבתו של רבי שמחה הכהן רפפורט מלובלין, גיסו היה רבי חיים הכהן רפפורט. לאחר שכיהן כרבה של ביאלא במשך תקופה, נאסר עם משפחתו בידי שליט העיר, בעקבות אירוע טראומטי שבו ניסה אחד הנסיכים לובומירסקי לחטוף את בתו הכלה והוכה, הרב שוחרר בשתדלנות שהפעיל הרב והנדבן היהודי, יהודי החצר של אוגוסט השני, יששכר ברנד להמן. שלושה ימים לאחר החתונה מתה בתו הכלה. לאחר שחרורו חזר לכהן כרב וראש ישיבה בעיר הולדתו לבוב.

הוא היה ממתנגדי שיטת הפלפול ונטה באופן כללי לפרשנות הפשט של התלמוד, הכינוי "חריף" שהיה מקובל לתיאור בעלי פלפולים סבוכים דבק בו בשל חריפותו ההגיונית. אנושיותו ועדינותו כמו גם חוסר האנוכיות שלו זיכו אותו באהבת והערצת הקהל הרחב ועמיתיו הרבנים. כשעזב את לבוב ב-1718 לטובת רבנות קהילת הלברשטאדט העשירה, עברו איתו לישיבה החדשה שהקים בעיר שמונה עשרה מתלמידיו. בין תלמידיו הרבים בלטו: רבי עקיבא איגר הראשון מהלברשטאט; רבי אלחנן אשכנזי מחבר "סדרי טהרה"; רבי ישעיה פיק ברלין מברסלאו; רבי מרדכי הלברשטאט מדיסלדורף; רבי אברהם אביש מליסא ורבי מאיר ברבי מפרשבורג.

הוא נמנע מלפרסם את יצירותיו, אך השאיר כמה כתבי יד של חידושיו ברשותו וברשות אנשים פרטיים בקהילתו בהלברשטאדט. למעלה מחמישים שנה לאחר פטירתו נדפסו חלק מחידושיו בספר **עטרת צבי** (לבוב תקס"ד). מאה שנים מאוחר יותר נדפסו ספרי **כוס ישועות** על מסכת בבא קמא ומסכת שבועות (ורשה תרס"ב) ועל מסכת בבא מציעא (ורשה תר"ע).

רבי צבי הירש נפטר בהלברשטאדט ליל ד' בתשרי ה'תק"ח, 25 בספטמבר 1748 ונקבר בה.

משפחתו
------

בניו של רבי צבי הירש שימשו אף הם ברבנות:

* רבי נפתלי הירץ - רבן של קאוולא ודובנה
* רבי שמחה מדעסוי - הגהותיו לתלמוד בבלי נדפסו בסוף ש"ס וילנה
* רבי אריה לייב - רבה של דובענקא
* רבי יוסף - ראש ישיבה בליסא
* רבי שלמה דוב בעריש (הרצפלד) - רבן של ביאלה וגלוגאו, נישא למייטל בתו של הרב יעקב יהושע פלק, ה"פני יהושע"

קישורים חיצוניים
----------------

* ****תולדות המחבר****, קונטרס נספח לספרו "כוס ישועות" ורשה תר"ע, באתר היברובוקס
* דוד הלחמי, רבי צבי הירש חריף אב"ד האלברשטאט, **חכמי ישראל**, תל אביב תשי"ח, חלק א', עמ' ק"ל, באתר אוצר החכמה (צפייה חופשית – מותנית ברישום)
* לוי גינצבורג וישראל ברלין, ‏ביאלה, צבי הירש בן נפתלי הרץ, במהדורת 1901–1906 של האנציקלופדיה היהודית (באנגלית)

ספריו
* ****עטרת צבי****, לבוב תקס"ד; ד"צ ירושלים תשמ"ט, באתר היברובוקס
* ****עטרת צבי** - דרשות**, פיעטרקוב תרס"ח, באתר היברובוקס
* ****כוס ישועות** - בבא קמא ושבועות**, ורשה תרס"ב, באתר היברובוקס
* ****כוס ישועות** - בבא מציעא**, ורשה תר"ע, באתר היברובוקס

הערות שוליים
------------

1. ↑  על שם ביאלא פודולסק, עיר רבנותו הראשונה. הוא מכונה לעיתים גם **ר' צבי הירש חריף**, ועל שם עיר רבנותו האחרונה: **ר' צבי הירש הלברשטאט** ובקיצור **ר' צ"ה ה"ש**.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311674505171
* LCCN: nr96009651
* VIAF: 281952217
* WorldCat (עם VIAF): 281952217

 |
פירוש נוסף ערך זה עוסק בפקיד העוסק בעבודות רישום שונות. אם התכוונתם למין של דורס יום, ראו לבלר (עוף).
לבלר כותב קודקס בחצר שליט, ימי הביניים
פסל הלבלר היושב, מצרים העתיקה
**לַבְלָר** היה איש מקצוע שידע קרוא וכתוב ועסק לפרנסתו בכתיבת מכתבים רשמיים, כרוניקות, טקסטים ארוכים, כמו גם מסמכים משפטיים כגון חוזים, צוואות וחוקים. לבלרים הועסקו בתפקידי כתיבה בחצרות מלכים ואצילים, אצל בעלי מקצועות חופשיים, בבתי משפט ובכל מוסד שנזקק לרישום כמות גדולה של טקסט או מכתבים רשמיים. כמו כן הועסקו לבלרים על ידי סופרים ומחזאים, שהכתיבו להם את עבודותיהם.

לבלרים ידועים עוד מן העת העתיקה. במצרים העתיקה, למשל, היה תפקידו של הלבלר תפקיד רם דרג בהיררכיה המדינית ובחצר הפרעה. המשרה הייתה שמורה לאישים ממשפחת המלך והעוסק בה נגע בניהול הממלכה, תיעוד אירועים, כתיבת מכתבים, יצירת קשרים מדיניים, קשרי מסחר חוץ ופנים, וטיפול בענייני דת בקברים ובמקדשים. ידועה אף באמנות מצרים העתיקה סוגה של פסלי לבלרים ובהם פסל הלבלר היושב (2620–2500 לפנה"ס, נמצא במוזיאון הלובר).

במילה "לבלר" נעשה שימוש לראשונה בעברית במשנה לפי הלטינית: *librarius*, סופר, מעתיק (מן המילה הלטינית *liber*, "ספר"). בלשון המקרא נקרא האדם הכותב "סופר".

הניסיון בכתיבת מסמכים משפטיים הקנה ללבלרים אפשרות לנסח בעצמם חוזים ולשמש כעורכי דין בלתי-מוסמכים עבור פשוטי העם שידם אינה משגת.

בספרות המודרנית מופיע הלבלר כדמות של צעיר דלפון הנאלץ להעתיק מכתבים רשמיים משמימים במשרד עורכי דין למחייתו בסיפר הקצר של הרמן מלוויל "בארטלבי".

ראו גם
------

* כותב בקשות
* אוריינות

הערות שוליים
------------

1. ↑  יהודית ויינשטיין, **אמנות מצריים העתיקה**, משרד החינוך
2. ↑  טקסט הסיפור הקצר בעברית (תרגום: דפנה לוי)

| מיזמי קרן ויקימדיה |
| --- |
| ויקימילון ערך מילוני בוויקימילון: **לבלר** |
| ויקישיתוף תמונות ומדיה בוויקישיתוף: **לבלרים וכותבי בקשות** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4165276-9
* NKC: ph124865

 |
**המחדש** הוא אתר חדשות ומדיה חרדי.

היסטוריה
--------

האתר עלה לאוויר באפריל 2018 בשם "פינטל נט" על ידי ישראל בוקשפן וחבריו.

לוגו של 'פינטל נט' (2018–2019)לוגו של 'פינטל נט' (2018–2019)
בפברואר 2020 הוא עבר שינוי חזותי ושמו שונה ל"המחדש".

באתר פעלה במשך מספר שבועות תוכנית "המתראיין" אותה הגיש העיתונאי אבי גרינצייג. בתוכנית הובאו ראיונות עם חברי כנסת ואישי ציבור. לאחר מספר שבועות ברשת האתר ירד מהאוויר לצורך חידוש, ועלה שוב באפריל 2020.

במאי 2020 הושג הסכם עם חברת "הדרן" לפתיחת האתר במכשירים הכשרים של החברה.

באתר משודר מדי יום שיעור חברותא בדף היומי מפי הרב יונתן שטנצל, פינת הלכה מאת הרב בנימין חותה, משדר חיזוק יומי מאת הרב חיים רבי. פינת הסגולות מפי רבי יואל משה פינטו, בנו ממשיך דרכו של מרן האדמו"ר רבי יאשיהו פינטו שליט״א רבה הראשי של מרוקו ושיעור פרשת שבוע מפי הרב ישראל דרעי.

באתר מדור למוזיקה חסידית ומצעד מוזיקה שבועי 'חמישייה מנצחת׳ בשיתוף רדיו קול ברמה בתוכניתו של יואלי דיקמן 'לילה מנצח', אותה מגיש ישראל רוזן.

בינואר 2021 נרשמו 1,000,000 כניסות לאתר.

במאי 2021 הושקה אפליקציית מובייל לאתר.

צוות האתר
---------

עורך ראשי: יוחאי דנינו.

עורכי משנה: מנחם קולדצקי, משה נוי.

כתב כנסת: ארי כהן.

כתב חרדים: חיים גפן.

כתב מוזיקה: ישראל רוזן.

מבזקים: שמחה חסיד.

מנהל שיווק: אברימי קליגר.

מנהל טכני: יאיר ברויער.

מפקח תכנים רוחני: ישראל בוקשפן.

מנכ"ל: דב מילר

קישורים חיצוניים
----------------

* אתר האינטרנט הרשמי של המחדש
* המחדש, ברשת החברתית פייסבוק
* המחדש, ברשת החברתית אקס (טוויטר)
* המחדש, ברשת החברתית אינסטגרם
* המחדש, סרטונים בערוץ היוטיוב

הערות שוליים
------------

1. ↑  משה וולף, אתר 'המחדש' הטרי מציג: מיליון כניסות בחודש, באתר פשקוויל, ‏2021-01-31
2. ↑  המחדש - אפליקציות ב-Google Play, באתר play.google.com
3. ↑  אתר 'המחדש' מתחדש: יוחאי דנינו מונה לעורך הראשי, באתר אקטואליק, ‏2023-07-06

| דגל ישראלדגל ישראל אתרי חדשות בישראל |
| --- |
| אקטואליה | דבר העובדים בארץ ישראל • הארץ • המקום הכי חם בגיהנום • וואלה! • זמן ישראל • חדשות 0404 • חדשות 13 • ישראל היום • ynet • כאן חדשות • מאקו • מגפון ניוז • מידה • מעריב אונליין • News1 מחלקה ראשונה • N12 • עכשיו 14 • רוטר.נט • שיחה מקומית • שקוף |
| המגזר הדתי והחרדי | בחדרי חרדים • המחדש • הקול היהודי • חרדים10 • כיכר השבת •כיפה • סרוגים • ערוץ 7 • JDN |
| המגזר הערבי | א-סנארה • אל-ערב • פאנט • בוקרא תקשורת |
| בידור ופנאי | חורים ברשת • ישראל בידור • פנאי פלוס • Xnet |
| מדע וטכנולוגיה | הידען • מזבלה • Geektime • HWzone |
| שונות | ביזפורטל • תיק דבקה • WDG • ONE • GoGay |
**אָבִי אוֹרִיָּה** (נולד ב-15 במאי 1949) הוא שחקן תיאטרון, טלוויזיה וקולנוע ומדבב ישראלי. זוכה פרס התיאטרון הישראלי לשנת 2015 לשחקן בתפקיד-משנה, על משחקו במחזה "חתולה על גג פח לוהט", שהועלה בתיאטרון בית ליסין.

ביוגרפיה
--------

אחרי שירותו בצה"ל בלהקת חיל הים, למד באקדמיה המלכותית לאמנות הדרמה בלונדון שבאנגליה. לאחר שהופיע במספר תיאטראות באנגליה עבר לניו יורק והשתתף במספר הצגות תיאטרון ותוכניות טלוויזיה. לאחר חזרתו ארצה בשנת 1979 הופיע בהצגות "חקירה חוזרת בדבר מותו המוזר של אנרכיסט מפוקפק", "מכולת", "כותרת ראשית", "המשפט", "מקהלת אי הסכמה", "רציחות קטנות", "מיס דייזי", "חלון בלהות", "מסעותי עם דודתי", "אידיוט לארוחה", "אמנות", "בעל בריבוע", "מבזק חדשות", "פרפר ברשת", "איסמעיליה", "ברוקלין בוי", "שעה וחצי איחור", "הנערה מהכפר", "שמו הולך לפניו", "מראה מעל הגשר", "חתולה על גג פח לוהט", "המדריך למטייל בוורשה", "חוף דייטונה" ו"אטום" בתיאטראות הבימה, הקאמרי, תיאטרון בית ליסין, התיאטרון העברי, תיאטרון החאן ותיאטרון באר שבע.

בנוסף הופיע במספר סרטי קולנוע וסדרות טלוויזיה, בהם הסרטים "חסמבה ונערי ההפקר" של יואל זילברג (1971), "החורף האחרון" לצד יונה אליאן (1984), ההפקה הבינלאומית "לך, תחייה ותהייה" (2005) וב"איזה מקום נפלא" שזכה בפרס אופיר לצד אורי גבריאל ואוולין קפלון, וכן בסדרות "שניים אוחזין", "סיבת המוות רצח" ו"המקום". כמו כן דיבב סדרות וסרטים, ביניהם את סדרת הטלוויזיה "הדרדסים": זללני, בר-מוח, דרדס שיר, "קיד וידאו", "באטמן - הסדרה המצוירת" ו"צעצוע של סיפור".

אוריה נראה בקליפ של השיר "אידישע פיראטן" של להקת חיל הים, בתור הפיראט השמנמן.

קישורים חיצוניים
----------------

ויקישיתוף מדיה וקבצים בנושא **אבי אוריה** בוויקישיתוף

* אבי אוריה, במיזם "אישים" לתיעוד היצירה הישראלית
* אבי אוריה, במסד הנתונים הקולנועיים IMDb (באנגלית)
* אבי אוריה, באתר "אידיבי", מאגר הידע העברי לקולנוע ישראלי ועולמי
* אבי אוריה, באתר ספר הקולנוע הישראלי
* אבי אוריה, במסד הנתונים הקולנועיים KinoPoisk (ברוסית)
* אבי אוריה, בארכיון הבימה
* פרטים, באתר "הבמה"

הערות שוליים
------------

1. ↑  שגיא בן נון‏, הזוכים הגדולים בפרסי התיאטרון 2016: "בילי שוורץ" ו"רומיאו ויוליה", באתר וואלה!‏, 20 במאי 2016  
יעקב בר-און, ‏מהפך בפרסי התיאטרון: לראשונה יותר זכיות לתיאטראות הפריפריה מל"הבימה" ו"הקאמרי", באתר מעריב אונליין, 20 במאי 2016
פסל "חיזור"בטיילת החוף הצפוני באילת, יצירתו של יובל לופן, 2019
פסל "מחכים לאלי" למרגלות הר אביטל
**יובל לופן** (נולד ב-2 במאי 1942) הוא פסל ישראלי, שעשרות מפסליו נמצאים במקומות שונים בישראל.

פסל של יובל לופן, בגן הפסלים שליד מוזיאון יגאל אלון, קיבוץ גינוסר

ביוגרפיה
--------

לופן נולד לשולמית (שולקה) ויעקב (ינצ'ה) לופן, ממייסדי קיבוץ גינוסר. כנער החל להתעניין בארכאולוגיה והצטרף לארכאולוגית קלר אפשטיין במספר חפירות בסביבות גינוסר והגולן. במשך שנים רבות היה רכז נוי בגינוסר. החל לעסוק בפיסול בגיל 50. תחילה פיסל וגילף בעץ ויצר עמודי טוטם מעץ, ולאחר מכן התרכז בפיסול וסיתות באבני בזלת. חלק מיצירותיו נמצא בקיבוץ, וחלקן פזור בכל רחבי ישראל. בין פסליו, פסל "ברוכים הבאים" הניצב בשער הכניסה והיציאה הצפונית של העיר טבריה, ופסל "יד השבעה", שאותו יצר עם שני פסלים נוספים יחיעם ליפשיץ ואסתי סחייק הר לב, באזור אל חמה ברמת הגולן לזכרם של שבעת חללי תקרית אל חמה שנהרגו במקום באפריל 1951. פסלי בזלת שיצר יובל לופן לזכרו והנצחתו של המרגל הישראלי אלי כהן (מרגל)אלי כהן פזורים במספר מקומות לאורך שביל אלי כהן ברמת הגולן – מיזם הנצחה לזכרו ולפעלו של איש "המוסד" אלי כהן.

בשנת 1986 התפרסם יובל לופן כשמצא על גדת הכנרת יחד עם אחיו משה סירה עתיקה מלפני כאלפיים שנה שנשתמרה במצב טוב ומוצבת כיום ב"בית יגאל אלון" בגינוסר. היא זכתה לשם "סירת ישו", שכן לפי הערכה היא מתקופתו של ישו.

בשנת 2005 קיבל לופן את "פרס עמק הירדן ליוצרים". יובל נשוי בשנית לרותי, בת קיבוץ יגור. אחיינו הוא הקיאקיסט ברק לופן, שנרצח בפיגוע הירי ברחוב דיזנגוף ב-2022.

עבודותיו
--------

* פסל "מחכים לאלי" ברמת הגולן
* פסל "חיזור" בטיילת החוף הצפוני באילת

קישורים חיצוניים
----------------

ויקישיתוף מדיה וקבצים בנושא **יובל לופן** בוויקישיתוף
* אלי אלון, נא להכיר פסל נאדיה מחכה לאלי כהן, באתר News1 מחלקה ראשונה, 2 במרץ 2015

הערות שוליים
------------

1. ↑  אייל ארליך, ישו פונה לבג"ץ, כותרת ראשית, 19 במרץ 1986

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007409395905171
* VIAF: 216155103935076201083
* WorldCat: viaf-216155103935076201083

 |
**נגבטק** הייתה חברת הייטק ישראלית שעסקה בייצור מכונות לבדיקת שבבים. החברה, שבשיאה העסיקה כ-150 עובדים, והגיעה למכירות בשיעור של 31 מיליון דולר בשנת 2006, נסגרה בשיא המשבר הכלכלי העולמי בסוף 2008. בחברה השקיעו מספר קרנות הון סיכון ישראליות גדולות כמו פיטנגו ואחרות.

היסטוריה
--------

החברה הוקמה בשנת 2000 על ידי יוצאי חברת אורבוט (שהתמזגה יותר מאוחר לתוך חברת אורבוטק). היא ייצרה מערכות לזיהוי אוטומטי של פגמים על פרוסת סיליקון בתהליך ייצור מוליכים למחצה. המכונות של החברה סרקו בעזרת אופטיקה מתקדמת את פרוסות הסיליקון. לאחר מכן, בעזרת אלגוריתמים מתקדמים לעיבוד התמונה המתקבלת ולסיווג אוטומטי נמצא האם פרוסות הסיליקון יוצרו כראוי או לא, ומהות הפגם שנמצא בהם.

מטה החברה שכן בבית תמר שבפארק המדע ברחובות. לחברה היו סניפים בארצות הברית, גרמניה וקוריאה הדרומית ובין לקוחותיה נמנו יצרניות השבבים והזכרונות הגדולים בעולם.

למכונות מסוג זה יש חשיבות רבה בתעשיית המוליכים למחצה עקב עלות הייצור הגבוהה של הפרוסות וצפיפות רבה של רכיבים על פרוסה. הרכיבים זעירים, כך שלא ניתן לזהות את הפגמים בעין אדם. 

המתחרים העיקריים של נגבטק היו אפלייד מטיריאלס ו- KLA-Tencor. החברה הייתה בשלבים מסוימים בבעלות חלקית של אורבוטק העוסקת בתחום קרוב.

ב-31 באוקטובר 2006 הכריזה החברה על מוצר חדש - Negevtech 3110 (הדמיון בין השם לתאריך ההכרזה מקרי). מוצר זה היווה דור המשך למוצר שקצר הצלחה גדולה ב-2006, ה- Negevtech 3110. Negevtech 3100 כשל כישלון חרוץ בפן העסקי מה שהוביל לשורת קיצוצים בחברה.

בעת המשבר הכלכלי העולמי נקלעה החברה למצוקת מוזמנים, הפכה לחדלת פרעון, נאלצה להפסיק את פעילותה ולפטר את כל עובדיה. העובדים הקימו ועד עובדים שנאבק בהנהלה ובבעלי החברה, כדי לקבל חלק מהכספים שהגיעו להם. בצו בית המשפט פורקה החברה והקניין הרוחני שלה נמכר תמורת 2.5 מיליון דולר למתחרה העיקרית שלהם בארץ אפלייד מטריאלס.

קישורים חיצוניים
----------------

* אסף גלעד ומארק שון, הנפילה של נגבטק: השוק קרס, הבעלים נעלמו, באתר כלכליסט, 3 בדצמבר 2008

הערות שוליים
------------

1. ↑  יצחק דנון ושמוליק שלח, חברת נגבטק לא מצאה קונה - וביהמ"ש הוציא צו לפירוקה, גלובס, 30/3/2009
VSS Unity באנגר
**VSS Unity** הוא מטוס חלל שיכול לטוס באטמוספירה ולפעול כחללית בחלל. הוא נמצא בבעלות של וירג'ין גלקטיק ומהווה מטוס מסלולי שני מאותו דגם.

VSS Unity יכול להגיע לגובה של מעל 80.5 ק"מ ובכך לעבור את גבול החלל לפי הגדרות של נאס"א ורשות התעופה הפדרלית. הוא לא יכול להגיע לגובה של 100 ק"מ הנדרשת לפי הגדרת החלל של הפדרציה הבין-לאומית לאווירונאוטיקה שמבוססת על קו קרמן.

VSS Unity מגיע לגובה של כ-20 ק"מ בעזרת מטוס עזר. בגובה זה הוא מתנתק מהמטוס וממשיך לצבור גובה באופן עצמאי. זמן טיסה בחלל הוא כשש דקות. משקל החללית הוא כ-5,600 ק"ג וניתן להתקין בתא שישה מושבים בנוסף לשני מושבים למפקד טיסה וטייס.

הטיסה הראשונה נערכה ב-8 בספטמבר 2016. בטיסה שנערכה בשנת 2021 לראשונה בנוסף לחברי הצוות היו גם נוסעים לרבות ריצ'רד ברנסון. ביוני 2023 החלו טיסות מסחריות.

טיסות ניסוי ראשונות נערכו מנמל תעופה במדבר מוהאבי. במאי 2021 טיסות ונחיתות עברו לנמל החלל אמריקה גם הוא בניו מקסיקו.

טיסות מסחריות
-------------

|  |  |  |  |  |
| --- | --- | --- | --- | --- |
| תאריך שיגור | טיסה | גובה, ק"מ | צוות | נוסעים |
| 29 ביוני 2023 | Galactic 01‏ | 85.1 | איטליהאיטליה מייקל מסוצ'י,איטליהאיטליה ניקולה פסילה | איטליהאיטליה ולטר וילדיי,איטליהאיטליה אנג'לו לנדולפי,איטליהאיטליה פנטלאונה קרלוצ'י,בריטניהבריטניה קולין בנט |
| 10 באוגוסט 2023 | Galactic 02‏ | 88.5 | ארצות הבריתארצות הברית פרדריק סטרקו,ארצות הבריתארצות הברית קלי לטימר | ארצות הבריתארצות הברית בת' מוזס,בריטניהבריטניה ג'ון גודווין,אנטיגואה וברבודהאנטיגואה וברבודה קיישה שחף,אנטיגואה וברבודהאנטיגואה וברבודה קיישה שחף |
| 8 בספטמבר 2023 | Galactic 03‏ | 88.6 | איטליהאיטליה מייקל מסוצ'י,איטליהאיטליה ניקולה פסילה | ארצות הבריתארצות הברית בת' מוזס,ארצות הבריתארצות הברית כן בקסטר,דרום אפריקהדרום אפריקה תימוטי נאש,בריטניהבריטניה אדריאן ריינרד |
| 6 באוקטובר 2023 | Galactic 04‏ | 87.4 | ארצות הבריתארצות הברית קלי לטימר,ארצות הבריתארצות הברית פרדריק סטרקו | ארצות הבריתארצות הברית בת' מוזס,ארצות הבריתארצות הברית רון רוזאנו,בריטניהבריטניה טרבור בטי,פקיסטןפקיסטן נמירה סלים |
| 2 בנובמבר 2023 | Galactic 05‏ | 87.2 | ארצות הבריתארצות הברית קלי לטימר,איטליהאיטליה מייקל מסוצ'י | בריטניהבריטניה קולין בנט,ארצות הבריתארצות הבריתאלן שטרו,ארצות הבריתארצות הברית קלי ג'ררדי,איטליהאיטליה קטי מייסונרוז' |

קישורים חיצוניים
----------------

ויקישיתוף מדיה וקבצים בנושא **VSS Unity** בוויקישיתוף
* תיאור כללי
* דף רישוי
**ע"ב ס"ג מ"ה ב"ן** (בראשי תיבות: **עסמ"ב** במספרים: **72**, **63**, **45**, **52**) הוא מושג בקבלה היהודית, שיסודו בארבע אפשרויות גימטריה במילוי לשם יהוה.

האפשרות ע"ב נוצרת מגימטריה של השם ב"מילוי יודין": **יוד הי ויו הי**, ס"ג ממילוי משולב: **יוד הי ואו הי**, מ"ה מ"מילוי אלפין": **יוד הא ואו הא**, וב"ן מ"מילוי ההין": **יוד הה וו הה**. ארבע אפשרויות אלו הן ארבע מתוך 27 אפשרויות מילוי לאותיות י ה ו ה.

הקבלות
------

| מקביל ל: | ע"ב | ס"ג | מ"ה | ב"ן |
| --- | --- | --- | --- | --- |
| באותיות השם | י | ה | ו | ה |
| בארבעת העולמות | אצילות | בריאה | יצירה | עשייה |
| בפרצופים | אבא | אמא | זעיר אנפין | נוקבא |
| בגימטריה | 72 | 63 | 45 | 52 |
| בחלקי התורה | טעמים | נקודות | תגים | אותיות |
| בחלקי הנשמה | חיה | נשמה | רוח | נפש |
| בארבעת היסודות | אש | מים | רוח | עפר |
| ברוחות השמים | דרום | צפון | מזרח | מערב |
| באבות האומה | אברהם | יצחק | יעקב | דוד |

משמעויות
--------

בספרות הקבלה מוסבר כי שורשם של ארבעת השמות הוא במספר 72; הראשון (ע"ב) הוא עצמו 72, השני (ס"ג) בצירוף עשר האותיות גם הוא 72 (עם הכולל), השלישי (מ"ה) בצירוף הגימטריה הרגילה של יהוה (26) עם הכולל שווה 72. הרביעי (ב"ן) אינו שווה ל-72, אך השם יהוה עצמו בריבוע (י יה יהו יהוה) עולה 72, ומשויך לשם ב"ן כיוון ששם זה שהוא כנגד ספירת ה"מלכות" אין לו כח בפני עצמו אלא מה שמקבל מאחרים. ארבע הפעמים 72 שוות בסך הכל 288 (רפ"ח) ועל זה מיוסד המושג הקבלי **רפ"ח ניצוצין**.

האות י' מופיעה תשע פעמים בארבעת השמות ומרמזת ל"מים" שבמקווה שעולים בגימטריה 90.

סך האותיות של ארבעת השמות הוא 39 כנגד ל"ט מלאכות שאסורות בשבת. הגימטריה של ארבעת השמות היא 232 ושווה לגימטריה של "הברכה".

ראו גם
------

* שם בן ע"ב
* מושגי יסוד בקבלה

קישורים חיצוניים
----------------

* יעקב עדס, ****דברי יעקב** - בשמות הקודש, שער ד'**, באתר היברובוקס

הערות שוליים
------------

1. ↑  ראו כאן את רשימת האפשרויות.
2. ↑  הרמח"ל ב**קל"ח פתחי חכמה** פתחים נה' נו'
3. ↑  **קל"ח פתחי חכמה** פתח נז.
4. ↑  **כתר שם טוב** חלק ראשון סימן ב' בשם הבעש"ט.
**אדווין ג'ק "אדי" פישר** (באנגלית: **Edwin Jack "Eddie" Fisher**‏; 10 באוגוסט 1928 – 22 בספטמבר 2010) היה שחקן, זמר ובדרן יהודי אמריקאי. מכר מיליוני תקליטים במחצית הראשונה של שנות ה-50 והתפרסם אז עקב נישואיו המתוקשרים לאליזבת טיילור.

קורות חיים
----------

פישר נולד להורים יהודיים שהיגרו מרוסיה. כבר מגיל צעיר התבלט בקול טנור רך והחל להופיע ברצועת הבורשט בהרי הקטסקיל. ב-1951 גויס לצבא ארצות הברית ושירת בקוריאה כסוליסט של תזמורת צבא ארצות הברית.

לאחר שחרורו החל להופיע כזמר פופולרי במועדוני לילה בלאס וגאס וכן ברדיו ובטלוויזיה שם הייתה לו תוכנית משלו בשם "The Eddie Fisher Show".

במחצית הראשונה של שנות החמישים, לפני הופעת הרוק אנד רול, היה פישר לאליל נוער והיו לו להיטים רבים.

ב-1955 נישא לשחקנית דבי ריינולדס ונולדו להם הבת קארי פישר והבן טוד פישר (על שם מייק טוד, חברו הטוב של פישר שהיה בעלה השני של אליזבת טיילור).

ב-1956 הם הופיעו ביחד בסרט המוזיקלי "צרור של אושר".

לאחר מותו של מייק טוד בתאונת מטוס ב-1958 החל פישר ברומן עם אליזבת טיילור שהסתיים בנישואים שהיו שערורייה תקשורתית בעסקי השעשועים ובגירושים מכוערים מדבי ריינולדס. פישר הופיע לצד טיילור בסרט באטרפילד 8 ב-1960. הם התגרשו ב-1964, וטיילור נישאה לריצ'רד ברטון אותו הכירה בהסרטת הסרט קלאופטרה. פישר נישא שלוש פעמים נוספות לקוני סטיבנס (1969-1967), לטרי ריצ'רד (1976-1975) ולבטי לין (1993 ועד מותה ב-2001).

פישר חיבר שתי אוטוביוגרפיות שהרגיזו את בני משפחתו עד כדי כך שבתו קארי שקלה לשנות את שם משפחתה מפישר לריינולדס.

הוא נפטר בגלל סיבוכי ניתוח לאחר שבר בצוואר הירך.

לפישר יש שני כוכבים בשדרת הכוכבים של הוליווד, אחד על הקלטות שירים והשני על הופעותיו בטלוויזיה.

קישורים חיצוניים
----------------

ויקישיתוף מדיה וקבצים בנושא **אדי פישר** בוויקישיתוף

* אדי פישר, במסד הנתונים הקולנועיים IMDb (באנגלית)
* אדי פישר, באתר AllMovie (באנגלית)
* אדי פישר, במסד הנתונים הקולנועיים KinoPoisk (ברוסית)
* אדי פישר, באתר אייטונס (באנגלית)
* אדי פישר, באתר ספוטיפיי
* אדי פישר, באתר MusicBrainz (באנגלית)
* אדי פישר, באתר Yandex.Music (ברוסית)
* אדי פישר, באתר Discogs (באנגלית)
* אדי פישר, באתר Genius
* אדי פישר, דף שער בספרייה הלאומית
* אדי פישר, באתר בילבורד (באנגלית)
* אדי פישר שר או מיי פאפא (1954), באתר יוטיוב
* סרטונים אדי פישר מבקר בישראל, סרטי גבע, ארכיון שפילברג, 1957 (התחלה 2:38)
* אדי פישר, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261267805171
* BNE: XX1709090
* BnF: cb13943166w (data)
* GND: 121668673
* ISNI: 0000 0001 0785 8833
* LCCN: n81083908
* MusicBrainz: 86831539-fa31-4248-9977-d4c6c0716a52
* NTA: 097716782
* SUDOC: 184723221
* VIAF: 91886269
* WorldCat: lccn-n81083908

 |
**טינמו אפור** (שם מדעי: *Tinamus tao*) הוא מין עוף ממשפחת הטינמיים ואחד מהגדולים במשפחה. הוא חי בטבע באמריקה הדרומית ומצוי בסכנת הכחדה.

מאפיינים
--------

אורכו של הטינמו כ-46 ס"מ ומשקלו עד 2 ק"ג. הוא בעל נוצות אפורות ברובם עם ראש וצוואר מנומרים בלבן, עיניים שחורות ופסים כהים לאורך הכנפיים. השת בצבע זהוב והרגליים הגדולות לבנות. זהו עוף החי לבדו או בזוגות ולא בקבוצות גדולות.

תפוצתו היא בצפון ברזיל וכן במזרח אקוודור, מזרח פרו, קולומביה, צפון ונצואלה, צפון בוליביה וגויאנה. הוא חי ביערות גשם וביערות הרריים לחים. הטינמו ניזון מפירות וזרעים על הקרקע או משיחים.

הטינמו מקנן על הקרקע והזכר דוגר על הביצים עד לבקיעה.

תת-מינים
--------

* *Tinamus tao larensis*
* *Tinamus tao kleei*
* *Tinamus tao septentrionalis*
* *Tinamus tao tao*

קישורים חיצוניים
----------------

ויקישיתוף מדיה וקבצים בנושא **טינמו אפור** בוויקישיתוף
* טינמו אפור, באתר ITIS (באנגלית)
* טינמו אפור, באתר NCBI (באנגלית)
* טינמו אפור, באתר Animal Diversity Web (באנגלית)
* טינמו אפור, באתר GBIF (באנגלית)

הערות שוליים
------------

1. ↑  טינמו אפור באתר הרשימה האדומה של IUCN
**גאיה טראוב** (נולדה ב-10 במאי 1988) היא שחקנית ומדבבת ישראלית.

ביוגרפיה
--------

טראוב נולדה, גדלה והתחנכה בתל אביב. היא בתם של השחקן עמי טראוב ושל הצלמת חני ורדי. בילדותה למדה בבית הספר לטבע, ובנעוריה למדה במגמת המשחק והתיאטרון בבית הספר לאמנויות תל אביב.

בנובמבר 2009, לאחר שעשתה שנת שירות לאומי, התגייסה טראוב לצה"ל. לאחר דין ודברים עם רשויות הצבא, הוסכם כי תשרת למשך שנה אחת בתיאטרון צה"ל.[דרוש מקור]

קריירה
------

בשנת 1994 השתתפה בדיבוב הסרט "במבי". כבר מגיל צעיר החלה להתעניין במשחק, ועוד כילדה שיחקה במספר סדרות טלוויזיה, כשהזכורה ביניהן היא הסדרה "החבורה של פיני וויני" ששודרה ב"ערוץ הילדים" בשנת 1998, בה גילמה את יעלי. ב-2001 שיחקה בסרט הטלוויזיה "זנב של עפיפון", בבימויה של שיר צור, לצד מוסקו אלקלעי ולני שחף.

בשנת 2006 שיחקה בסרט הקולנוע של הבמאי חורחה גורביץ', "השרשרת של פסיה", שצולם באוקראינה.

בשנת 2007 זכתה טראוב לחשיפה גדולה כאשר גילמה את דמותה של רוח'לה בסדרת הדרמה זוכת "פרס האקדמיה לטלוויזיה", עטורת השבחים והרייטינג, "מרחק נגיעה", ששודרה בערוץ 2, לצדם של: צחי גראד, הנרי דוד, יבגניה דודינה, לוסי דובינצ'יק, ירדן בר-כוכבא ואחרים. על משחקה בדרמה זו הייתה אף מועמדת לפרס האקדמיה לטלוויזיה, בקטגוריית: "השחקנית הטובה ביותר בסדרת דרמה". באותה שנה גילמה גם את דמותה של אביה במחזה, "עץ הדומים תפוס", שהוצג ב"תיאטרון המדיטק" וב"תיאטרון הקיבוץ" בבימויו של משה קפטן ועל פי רב המכר של גילה אלמגור, שזכה להצלחה רבה, עליו זכתה גם ב"פרס הבמה לילדים ונוער" כ"שחקנית הטובה ביותר".

בשנים 2008 ו-2009 גילמה את דמויותיהן של דניאלה לוין ועופרה הראל בסדרת הדרמה היומית, "דני הוליווד" מבית yes.

בשנת 2009 החלה לגלם את גאיה וורנר בסדרת הדרמה והמתח, "דאוס", ששודרה ב-yes וב-ערוץ הילדים. באותה שנה שיחקה גם בסרט הקולנוע, "היו לילות", בבימויו של רוני ניניו ולצידם של משה איבגי, יבגניה דודינה, דאנה איבגי ואחרים. באותה שנה החלה גם לשחק במחזה של "תיאטרון חיפה", "סיפור פשוט", המבוסס על ספרו של ש"י עגנון.

בשנת 2011 כיכבה בתוכנית המציאות, "בקרוב אהבה", ששודרה בערוץ 2, לצידן של סיגל שחמון, אמירה בוזגלו, גילי שם-טוב, מיכל שפירא וגלית לוי. באותה שנה החלה גם לשחק במחזה, "שמוליק של זהרה", המוצג ב"תיאטרון מופע".בנוסף שיחקה בסרט "שמור על ילדתי" שהפיקה דינה פרלשטיין לנשיים חרדיות,לצדה שיחקו איילת מרגלית אוולין הגואל רותם זיסמן כהן ואירית סוקי.

בשנים 2012–2013 שיחקה טראוב את דמותה של דפני דנציגר בסדרת הטלוויזיה "גאליס", המשודרת בערוץ הילדים. ב-2016 שיחקה בסרטו של נוני גפן" "הכל שבור ורוקד".

חיים אישיים
-----------

בשנת 2017 נטען במאמר ב"ידיעות אחרונות" כי טראוב הייתה חברה בכת מייסודה של חוה גואז.

קישורים חיצוניים
----------------

ויקישיתוף מדיה וקבצים בנושא **גאיה טראוב** בוויקישיתוף

* גאיה טראוב, במיזם "אישים" לתיעוד היצירה הישראלית
* גאיה טראוב, במסד הנתונים הקולנועיים IMDb (באנגלית)
* גאיה טראוב, באתר "אידיבי", מאגר הידע העברי לקולנוע ישראלי ועולמי
* גאיה טראוב, באתר ספר הקולנוע הישראלי
* הדס בשן, ערה, באתר ynet, 19 בינואר 2011

הערות שוליים
------------

1. ↑  גבי בר-חיים, תחקיר: הכת הסודית של המפורסמים נחשפת, באתר ynet, 25 בינואר 2017
**אדמונד פורדום** (באנגלית: **Edmund Purdom**;‏ 19 בדצמבר 1924 – 1 בינואר 2009) היה שחקן קולנוע תיאטרון וטלוויזיה בריטי.

ביוגרפיה
--------

הוא החל להופיע בתיאטרון ב-1946 בהצגות רומיאו ויוליה והחולה המדומה. לאחר שירות של שנתיים בצבא בו הופיע לפני חיילים, הוא הצטרף ל"תיאטרון רויאל שייקספיר" בסטרטפורד על האייבון שם ראה אותו לורנס אוליבייה והציע לו להצטרף לקבוצתו למסע הופעות בארצות הברית ביחד עם ויויאן לי שם הם הופיעו בהצלחה במחזה "קיסר וקלאופטרה" של ברנרד שו.

הוא עבר מספר מבחני בד אך התקשה לקבל תפקיד כי הוא נראה לבוחנים יותר מדי בריטי.

לבסוף קיבל תפקידים קטנים בסרטים "טיטניק" ו"יוליוס קיסר" (1953).

ב-1954 שיחק לו מזלו והוא נבחר לשחק בתפקיד ראשי בסרט המוזיקלי "הנסיך הסטודנט" לצידה של אן בליית'. זה קרה לאחר שמריו לנצה שהיה אמור לשחק בסרט, פוטר. פורדום שלא היה זמר נאלץ להשתמש בדיבובו של מריו לנצה לשירי הסרט. הסרט הצליח יפה מבחינה אמנותית ומסחרית.

באותו שנה התמזל מזלו כאשר מרלון ברנדו שהיה אמור לשחק בתפקיד ראשי בסרט "שנהאת המצרי" ("The Egyptian") סירב להופיע ופורדום נבחר במקומו. לרוע מזלו הסרט לא הצליח למרות ההשקעה הגדולה.

ב-1955 הופיע שוב לצידה של אן בליית' בסרט "גנב המלך (The King's Thief). הוא לא הצליח לקבל תפקידים חשובים בהוליווד וב-1958 חזר לבריטניה, הופיע בטלוויזיה ועבר משם לאיטליה שם השתתף בסרטים רבים שסווגו כבי מובי.

ב-1964 השתתף באפיזודה הראשונה של הסרט האנתולוגי "הרולס רויס הצהובה" לצידם של רקס הריסון וז'אן מורו.

פורדום היה נשוי ארבע פעמים. אשתו השלישית הייתה השחקנית לינדה כריסטיאן (אנ').

פילמוגרפיה חלקית
----------------

* טיטניק (1953)
* יוליוס קיסר (1953)
* הנסיך הסטודנט (1954)
* שנהאת המצרי (1954)
* אתנה (1954)
* גנב המלך (1955)
* הורדוס הגדול (אנ') (1959)
* הרולס רויס הצהובה (1964)

קישורים חיצוניים
----------------

ויקישיתוף מדיה וקבצים בנושא **אדמונד פורדום** בוויקישיתוף

* אדמונד פורדום, במסד הנתונים הקולנועיים IMDb (באנגלית)
* אדמונד פורדום, באתר AllMovie (באנגלית)
* אדמונד פורדום, במסד הנתונים הקולנועיים KinoPoisk (ברוסית)
* אדמונד פורדוס, באתר TCM
* אדמונד פורדום, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 13045512
* BNE: XX1655490
* BnF: cb13898727q (data)
* GND: 141739649
* ICCU: TO0V342379
* ISNI: 0000 0000 8101 4877
* LCCN: no99074702
* NLK: KAC2020N2290
* SNAC: w6bp0xj5
* SUDOC: 162410816
* VIAF: 22328426
* WorldCat: lccn-no99074702

 |
**הסקוטי המעופף** (באנגלית: **Flying Scotsman**) הוא קו רכבת בינעירונית (אקספרס) המחבר את לונדון לאדינבורו בסקוטלנד.

הקו פועל כיום כקו יומי עם רכבות היוצאות מתחנת קינגס קרוס בלונדון לתחנת הרכבת אדינבורו וייברלי באדינבורו ובכיוון ההפוך בערך כל שעה. אורך הקו כ-632 קילומטרים ומשך זמן הנסיעה הוא כארבע שעות ועשרים.

היסטוריה
--------

הקו נוסד בשנת 1863 על גבי מסילת "קו החוף המזרחי המרכזי" שנבנתה לאורך שנות ה-40 של המאה ה-19, מספר חברות רכבת שונות ניהלו את הקו עד אשר מוזגו החברות בבריטניה לכדי "ארבעת הגדולות" ב-1923 והקו עבר לידי רכבת לונדון-המזרח הצפוני (בר"ת LNER). תחילה נקרא הקו "האקספרס הסקוטי המיוחד" עד שב-1924 השם "הסקוטי המעופף" אומץ באופן רשמי עבור הקו. מספר חודשים לפני כן נחנך קטר מסדרת LNER A3 בשם "פליינג סקוטסמן" שנבנה עבור הקו ונקרא על שמו. הקטר נמצא עד היום במצב פעיל, אם כי בשימוש היסטורי, ונחשב לאחד הקטרים המפורסמים בעולם.

בשנים הראשונות משך הנסיעה עמד על עשר וחצי שעות כולל חצי שעה הפסקה ביורק, כעשרים שנים לאחר מכן רכבות מהירות יותר הורידו את משל הנסיעה לכשמונה וחצי שעות, וב-1898 הרכבות התקדמו לנוחות נסיעה גבוהה יותר עם חימום וקרון סעודה אך משך הזמן נותר דומה. שינויים בהגבלות המהירות הובילו לקיצור זמן הנסיעה ב-1938 לכדי שבע שעות ועשרים דקות וב-1948 עם ההלאמה של חברות הרכבות בבריטניה והקמת בריטיש רייל, כלל רכבות הקו הוחלפו בקטרים החדישים מסדרת A4 של LNER. תחת "בריטיש רייל" נותר הקו על כנו, אבל נוספו לו מספר עצירות לאורך המסילה, בין היתר ביורק, ניוקאסל ופיטרבורו.

לאחר ההפרטה מחדש של בריטיש רייל שהושלמה ב-1997, הקו המשיך להתקיים תחת מספר חברות פרטיות שקיבלו זיכיון להפעילו, בהן רכבת גרייט איסטרן (1996–2007), 'אקספרס החוף המזרחי הלאומי' (2007–2009), 'החוף המזרחי' (2009–2015), ו'וירג'ין טריינס' (2015-2018). מאז מופעל הקו על ידי החברה הממשלתית רכבת לונדון-המזרח הצפוני (LNER) הנושאת בשם החברה ההיסטורית שהפעילה את הקו. כיום הקו פועל על בסיס רכבות בריטיש רייל סדרה 800 וסדרה 801 משפחת דגמים תוצרת היטאצ'י המכונה "אזומה".

רכבות לאורך השנים
-----------------

* רכבת מדגם גרזלי A1 "שוטאובר", 1928רכבת מדגם גרזלי A1 "שוטאובר", 1928
* רכבת מדגם גרזלי A4 "איחוד דרום אפריקה" בתחנת קינגס קרוס, 1948רכבת מדגם גרזלי A4 "איחוד דרום אפריקה" בתחנת קינגס קרוס, 1948
* רכבת מדגם אינגליש אלקטריק Type 5 "המשמר השחור" בקינגס קרוס, שנות ה-60רכבת מדגם אינגליש אלקטריק Type 5 "המשמר השחור" בקינגס קרוס, שנות ה-60
* רכבת מדגם בריטיש רייל סדרה 91, ‏2011רכבת מדגם בריטיש רייל סדרה 91, ‏2011
* רכבת מדגם בריטיש רייל סדרה 91 של חברת וירג'ין, 2016רכבת מדגם בריטיש רייל סדרה 91 של חברת וירג'ין, 2016

קישורים חיצוניים
----------------

ויקישיתוף מדיה וקבצים בנושא **הסקוטי המעופף** בוויקישיתוף
* אודות הקו כיום באתר 'Seat 61'.
**צ'אבלי ססטרה גונזלס** (בספרדית: **Chabeli Sastre Gonzalez**; נולדה ב-1994) היא שחקנית איטלקייה ילידת קובה. היא ידועה ביותר לאור גילום הדמות קמילה בסדרה "בייבי" בנטפליקס, שצולמה בשנים 2018–2020.

ביוגרפיה
--------

גונזלס נולדה בשנת 1994 בהוואנה בקובה. בגיל 6 היא עברה לאיטליה להתגורר ברומא עם משפחתה. ברומא החלה לקחת שיעורי משחק וקורסי תיאטרון בין השנים 2016 ל-2018. בעבר, סיפרה גונזלס שהיא מקבלת השראה מדיוות העבר וההווה, החל ממרילין מונרו ועד פנלופה קרוז.

הקריירה הטלוויזיונית שלה החלה לראשונה בתפקיד בו גילמה את דמותה של קמילה בסדרה "בייבי", שמופצת על ידי נטפליקס, ושודרה בין השנים 2018–2020.

חיים אישיים
-----------

למעט משחק, לגונזלס תחביבים כגון ריקוד סלסה קובנית ורכיבה על סוסים.

פילמוגרפיה
----------

### קולנוע

Lagonegro - 2019 (סרט קצר)

### טלוויזיה

2018-2020 - בייבי

### קליפ מוזיקלי

2019 - Random – Scusa a a a

קישורים חיצוניים
----------------

* צ'אבלי ססטרה גונזלס, ברשת החברתית אינסטגרם

* צ'אבלי ססטרה גונזלס, במסד הנתונים הקולנועיים IMDb (באנגלית)

הערות שוליים
------------

1. ↑  Clara Mazzoleni, Baby e le nuove attrici italiane, Rivista Studio, ‏6 בדצמבר 2018
2. 1 2  CHABELI SASTRE GONZALEZ, Moviement
3. ↑  GIOVANNA GALLO, Chabeli Sastre Gonzalez, chi è Camilla di Baby su Netflix che ha Cuba nel sangue?, Cosmopolitan, ‏19/10/2019
**הרברט למסדן** (באנגלית: **Herbert Lumsden**; 8 באפריל 1897 – 6 בינואר 1945) היה לוטננט גנרל בצבא בריטניה אשר פיקד על כוחות במלחמת העולם הראשונה. שימש כמשקיף בזירה הפסיפית, ונהרג מפגיעת קמיקזה. בכך היה לגנרל הבריטי הבכיר ביותר שנהרג במהלך המלחמה.

ביוגרפיה
--------

### תחילת דרכו

למסדן נולד ב-8 באפריל 1897 בעיר קלנפילד שבמחוז אוקספורדשייר שבבריטניה. עשרה חודשים לאחר פרוץ מלחמת העולם הראשונה נרשם ללימודים באקדמיה הצבאית המלכותית בווליץ', אותה סיים ב-1916. הוא הוצב בתותחנים הרכובים, ולחם בחזית המערבית. ב-26 ביולי 1918 הוענק לו "הצלב הצבאי". ב-19 באפריל 1923 הוא נישא לאליס מרי רודיק, אשר ילדה לו שני בנים. ביוני 1925 הוא הועבר לרגימנט נושאי הרומח המלכותי ה-12 (הנסיך מוויילס), ובאוגוסט של אותה שנה הועלה לדרגת קפטן. הוא היה פרש נלהב, והשתתף מספר פעמים בגרנד נשיונל. ב-1929 למד במכללה לפיקוד ומטה בקיימברלי, וב-1931 הועלה לדרגת מייג'ור. ב-1938 הוא קיבל פיקוד על הרגימנט שבו שרת והועלה לדרגת לוטננט קולונל.

### מלחמת העולם השנייה

 ערך מורחב – **מלחמת העולם השנייה**  

עם פרוץ מלחמת העולם השנייה בספטמבר 1939, הוסב רגימנט נושאי הרומח ה-12 להיות רגימנט שריון. הרגימנט נכלל במסגרת חיל המשלוח הבריטי של הלורד גורט, ולחם במהלך המערכה על צרפת ועל ארצות השפלה ב-1940. הוא התבלט במיוחד במהלך הפינוי מדנקרק, אשר עליו קיבל את אות השירות המצוין. הוא הועלה לדרגת קולונל של קבע ובריגדיר באופן זמני, וב-1 בדצמבר 1940 מונה למפקד בריגדת השריון ה-28. הוא פיקד על הבריגדה עד 15 באוקטובר 1941, עת הועלה לדרגת מייג'ור גנרל וקיבל פיקוד על דיוויזיית השריון ה-6. ב-5 בנובמבר של אותה שנה הוא הועבר לפקד על דיוויזיית השריון ה-1. הדיוויזיה שלו נכללה כחלק מהקורפוס ה-30, ויחד עמו נשלחה למערכה בצפון אפריקה. למסדן פיקד על הדיוויזיה במהלך קרב גזאלה, קרב מרסה מטרוח וקרב אל עלמיין הראשון. הוא נפצע פעמיים במהלך שנת 1942 ועל כך קיבל תוספת אבזם כבד לאות השירות המצוין שלו.

באוגוסט 1942 הוא הועלה לדרגה זמנית של לוטננט גנרל ומונה למפקד הקורפוס ה-10. המינוי בא כאשר בריאן הורוקס דחה את הצעתו של ברנרד מונטגומרי מפקד הארמייה השמינית לפקד על הקרפוס ה-10, והמליץ על למסדן כמתאים ביותר. במהלך קרב אל עלמיין השני התגלעו חיכוכים קשים בינו לבין מונטגומרי, כאשר למסדן סירב לתקוף בטענה שכוחותיו חלשים מדי. בשל כך, בדצמבר 1942 הדיח מונטגומרי את למסדן מהפיקוד ומינה את הורוקס לתפקיד. עם זאת, ראש ממשלת בריטניה וינסטון צ'רצ'יל נטה לו חסד, ומינה אותו לתפקידים שונים במערך העתודה. בינואר 1943 הוא קיבל פיקוד על הקורפוס ה-8, וביולי הועבר לפקד על הקורפוס ה-2. באוקטובר, מינה אותו צ'רצ'יל למשקיף הבריטי במפקדת הגנרל האמריקני דאגלס מקארתור בזירה הפסיפית. למסדן נהרג מפגיעת מטוס קמיקזה יפני ב-6 בינואר 1945 בעת שצפה בהפגזת לוזון מסיפון ספינת הקרב האמריקנית USS ניו מקסיקו. למסדן היה בן 47 במותו. הוא היה הקצין הבריטי הבכיר ביותר שנהרג במהלך המלחמה כולה מפגיעת אש אויב. ככל הנראה נקבר בים ושמו הונצח על גבי אנדרטת ברוקווד בבריטניה.

קישורים חיצוניים
----------------

ויקישיתוף מדיה וקבצים בנושא **הרברט למסדן** בוויקישיתוף
* הרברט למסדן באתר הגנרלים של מלחמת העולם השנייה (באנגלית)
* הרברט למסדן באתר ועדת חבר העמים לקברי מלחמה

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17810070w (data)
* CWGC: 2147053
* VIAF: 13156563646023242967
* WorldCat (עם VIAF): 13156563646023242967

 |
**אוזג'אן דניז** (בטורקית: **Özcan Deniz**; נולד ב-19 במאי 1972) הוא שחקן טלוויזיה, זמר, מלחין, תסריטאי ובמאי טורקי.

ביוגרפיה
--------

משפחתו של דניז ממוצא כורדי-מוסלמי. הוא נולד באנקרה, וגדל באיידן. את קריירת המשחק שלו החל בימי התיכון כשהציג מופעי תיאטרון שהוא כתב בעצמו, במועדוני תיאטרון חובבים מקומיים. מופע האורקסטרה הראשון שלו היה ב-1985 באיידן. ב-1988, עבר לאיסטנבול וב-1998 לגרמניה כדי לעסוק במוזיקה. הוא התגלה על ידי קבוצת מפיקים מוזיקליים במינכן בגרמניה. אלבום הבכורה שלו "Ağlattın Beni" יצא לאור ב-1992. את פרסומו קיבל כאשר יצא האלבום "Meleğim" ב-1993. ב-1994, יצא לאור אלבומו "Beyaz Kelebeğim". ב-1994, שיחק בסרט "Ona Sevdiğimi Söyle". ב-1997, לאחר שירותו הצבאי, יצא אלבומו "Yalan mı" והוא החל לשחק בסדרת הטלוויזיה שנקראה באותו השם.
ב-1999 שיחק בסדרת הטלוויזיה "Aşkın Dağlarda Gezer" שכתב בעצמו.
ב-2002, כיכב בתפקיד הראשי בסדרה "Asmalı Konak". דניז כתב את התסריט וגם ביים את הסרט Ya Sonra? (אשר תורגם לאנגלית כ-And Then What?). הסרט היה מהסרטים הרווחים ביותר בטורקיה ב-2011.דניז היה שותף להפקת הסדרה וכתיבת התסריט (מדובר בסדרה אהבה אסורה)

דניז זכה לפרסום בישראל לאחר ששיחק בתפקיד הראשי בטלנובלה הכלה מאיסטנבול. בנוסף, לאחר 8 שנים שבהן לא הופיע על במה, דניז הגיע לישראל באפריל 2019 לשתי הופעות בהיכל מנורה מבטחים. במופע שר משיריו ואירח גם את אסלי אנבר, המשחקת את כלתו בסדרה.

אלבומים
-------

חלק מאלבומיו של דניז יצאו על ידי חברת התקליטים DMC:

* Yine Ağlattın Beni ‏ (1992)
* Hadi Hadi Meleğim ‏ (1993)
* Beyaz Kelebeğim ‏ (1994)
* Yalan Mı? ‏ (1997)
* Çoban Yıldızı ‏ (1998)
* Aslan Gibi ‏ (2000)
* Leyla ‏ (2002)
* Ses ve Ayrılık ‏ (2004)
* Hediye ‏ (2007)
* Sevdazede ‏ (2009)
* Bi Düşün ‏ (2012)

קישורים חיצוניים
----------------

* אתר האינטרנט הרשמי של אוזג'אן דניז
* אוזג'אן דניז, ברשת החברתית פייסבוק

* אוזג'אן דניז, ברשת החברתית אקס (טוויטר)

* אוזג'אן דניז, ברשת החברתית אינסטגרם

* אוזג'אן דניז, סרטונים בערוץ היוטיוב

* אוזג'אן דניז, במסד הנתונים הקולנועיים IMDb (באנגלית)

* אוזג'אן דניז, באתר AllMovie (באנגלית)

* אוזג'אן דניז, במסד הנתונים הקולנועיים KinoPoisk (ברוסית)

* אוזג'אן דניז, באתר ספוטיפיי

* אוזג'אן דניז, באתר MusicBrainz (באנגלית)

* אוזג'אן דניז, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb165769216 (data)
* GND: 1062453190
* ISNI: 0000 0003 6777 5970
* LCCN: no2014079850
* MusicBrainz: b03697b8-6dfd-4346-93f8-d463ce1a8e42
* VIAF: 232321814
* WorldCat: lccn-no2014079850

 |
**גארי גרבס** (באנגלית: **Gary Grubbs**; נולד ב-14 בנובמבר 1949) הוא שחקן אמריקאי.

ביוגרפיה
--------

### קריירה

גרבס הופיע במספר סרטי קולנוע ותוכניות טלוויזיה, לרבות גילום תפקידו של התובע המיוחד אל אוסר, בסרטו של אוליבר סטון *JFK תיק פתוח*.

בשנת 1987 שיחק בסרט "פוקר אליס" בתור מרשל מקלין בכיכובה של אליזבת טיילור. בשנת 1988 גילם את דמותו של ג'ורג' ראסל במיני סדרה מבית היוצר של עולמו המופלא של דיסני בשם "*Davy Crockett: Rainbow in the Thunder*" בכיכובו של טים דאניגן.

בשנות ה-90 גרבס גילם שני תפקידים ראויים לציון (אם כי קצרי מועד) בטלוויזיה, שניהם בתפקיד אורח חוזר. בסדרה "להתבגר ולהתגבר" הוא גילם את דמותו של ג'ורג' בראוור, אביו האבוד של לוק בראוור (לאונרדו דיקפריו); בסדרה "ויל וגרייס" הוא גילם את דמותו של הארלן פולק, הלקוח מספר אחד של ויל טרומן (אריק מקורמק), בעונות הראשונה והשנייה בלבד.

בסרט הקולנוע "*Double Take*" משנת 2001 גרבס שיחק את התפקיד של סוכן ה-CIA טימותי ג'ארט מק'רידי. בשנת 2006 הופיע בתפקיד חוזר, כגורדון בולט, בעונה הרביעית והאחרונה של סדרת הנוער "The O.C".

כמו כן, גרבס הופיע במספר הופעות קמאו בסדרה "אנג'ל" של רשת WB כרוג'ר, אביה של פרד בורקל (איימי אקר). הוא מופיע בתפקיד אורח חוזר בסדרה "*Treme*" כריצ'רד דסאוטל, אביה של השף ג'נט דסאוטל (קים דיקנס).

בשנת 2010 שיחק בדרמת התבגרות "נערה מלוכלכת" בכיכובה של ג'ונו טמפל, ושיחק בקומדיה הטלוויזיונית "נקמת השושבינות" שעלתה ברשת ABC. בשנת 2011 שיחק בסרט "מרדי גרא: חופשת אביב", ושיחק במותחן הפשע "חטיפה" לצד סטיבן דורף. בשנת 2012 שיחק בסרט המדע בדיוני "באטלשיפ" בבימויו של פיטר ברג, בהשתתפות ריהאנה וליאם ניסן, ובסרט "לכופף את הכללים" בכיכובו של המתאגרף אדם קופלנד. בשנת 2013 שיחק לצד קולין פירת' וריס וית'רספון בסרט הפשע "קשר שטני" של הבמאי אטום אגויאן, ובסרט הפשע "אנשי הצל" לצד דאלאס רוברטס. ב-2014 שיחק בסרט הפשע "הנותרים" בכיכוב של ניקולס קייג'. בשנת 2016 שיחק בסרטו הפוליטי של רוב ריינר "*LBJ"* אודות חיו של נשיא ארצות הברית לינדון ג'ונסון.

### חייו האישיים

גרבס מתגורר כיום (דצמבר 2013) בהאטיסבורג, מיסיסיפי, עם אשתו, גלנדה, ושני ילדיו, מולי ולוגן.

פילמוגרפיה
----------

* *Starbrigth‏ (2023)*
* *Welcome to Yesterday* - ד"ר לו (2014)

קישורים חיצוניים
----------------

* גארי גרבס, במסד הנתונים הקולנועיים IMDb (באנגלית)
* גארי גרבס, באתר AllMovie (באנגלית)
* גארי גרבס, במסד הנתונים הקולנועיים KinoPoisk (ברוסית)

הערות שוליים
------------



| ויל וגרייס |
| --- |
| יוצרים | דייוויד כהן • מקס מוצ'ניק |  |
| שחקנים | אריק מקורמק • דברה מסינג • מייגן מולאלי • שון הייז • שלי מוריסון • גארי גרובס • מייקל אנגרנו • לזלי ג'ורדן |
| דמויות | ויל טרומן • גרייס אדלר • קארן ווקר • ג'ק מק'פרלנד • רוזאריו סלזר • דמויות משנה |

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4971674
* BnF: cb141837366 (data)
* ISNI: 0000 0001 1443 2718
* LCCN: n88100610
* VIAF: 46971575
* WorldCat: lccn-n88100610

 |
"**נפרדנו כך**" הוא שיר שכתבה המשוררת לאה גולדברג, ונכלל באסופת השירים שלה "מוקדם ומאוחר" שיצאה לאור ב-1959. הלחין את השיר מירון מינסטר, והוא הושר במקור על ידי נורית גלרון.

השיר הופיע באלבומה השישי של גלרון "משהו בלבבה" שיצא בשנת 1986. לימים סיפרה גלרון ש"מינסטר חזר עם לחן פנומנלי. לא הייתי מתקנת בשיר הזה כלום".

בהמשך ביצעה גלרון את השיר יחד עם הראל סקעת, וכן בוצע השיר גם על ידי מרינה מקסימיליאן ודוד לביא.

תוכן השיר
---------

השיר מתאר פרידה כואבת המתרחשת ברחוב סואן. בשמיים ערפל שלרגע נדמה בעיני הדוברת כהינומה. בני הזוג שומרים על איפוק רגשי האופייני ל"דור הזה", וטיפה שחשה הדוברת על כף ידה מוסברת בעיניה כטיפת גשם. בהמשך השיר משתנה עמדתה, והיא מתארת תחושת שמחה מכך שאולי מקור הטיפה בדמעה בעקבות צער הפרידה.

מבנה השיר
---------

השיר בנוי במתכונת סונטה, אותה שינתה מעט גולדברג. הוא בנוי מ-13 טורים, הבית האחרון בן 2 טורים ולא 3, מבנה שנקרא סונטת אהב"ה. חריזת השיר אופיינית לסונטה:

בית א: א-ב-א-ב

בית ב': ב-ג-ג-ב

בית ג': ב-ד-ב

בית ד': ד-ב 

במקורו נקרא השיר "שיר אהב"ה", בהתאם למבנה הסונטה שלו. שמו שונה ל"נפרדנו כך" כיוון שבאלבום בו הופיע כבר נכלל שיר אחר בשם "שיר אהבה" (למילותיו של נתן זך).

קישורים חיצוניים
----------------

* ד"ר מימי חסקין על "נפרדנו כך" של לאה גולדברג, אתר יוטיוב, 19.6.2019
* השיר בביצוע הראל סקעת ונורית גלרון, 2012

הערות שוליים
------------

1. 1 2  נפרדנו כך היטב היטב חרה לי הערפל בינינו, באתר הספרייה הלאומית
2. ↑  מילים לשיר נפרדנו כך - לאה גולדברג, באתר שירונט
3. ↑  עופרה עופר אורן, לאה גולדברג: על מי מאהוביה כתבה את השיר "נפרדנו כך", באתר סופרת ספרים, ‏2015-12-22
4. ↑  "נפרדנו כך" מאת לאה גולדברג, באתר ממעמקים דעת, ‏2006
**ג'וזף דניאל "ג'ואי" קרן** (באנגלית: **Joseph Daniel "Joey" Kern**; נולד ב-5 בספטמבר 1976) הוא שחקן אמריקאי, ידוע בעיקר בשל משחקו בסרטים "קדחת הבקתה" ו"גריינד".

ביוגרפיה
--------

קרן נולד באינדיפנדס, קנטקי שבארצות הברית. למד בתיכון המכינה הקתולי "סיינט אקסבייר" שבאוהיו. לאחר מכן למד באוניברסיטת ניו יורק בה סיים תואר ראשון במשחק. בזמן לימודיו באוניברסיטת ניו יורק, הוא למד בנוסף גם באקדמיה המלכותית לאמנות הדרמה שבלונדון.

קריירה
------

בתחילת הקריירה שלו הופיע על במות תיאטרון. הופעת הבכורה שלו בסרט קולנוע הייתה בשנת 1999 בסרט האוסטרלי "Die Jungfrau". לאחר מכן בשנת 2000 הופיע בהופעת אורח בסדרת הטלוויזיה של HBO "סקס והעיר הגדולה", מה שהוביל אותו לקבל את התפקיד המשמעותי הראשון שלו בסרט הקומדיה "המשטרה נפלה על הראש" משנת 2001. לאחר מכן היו לו מספר תפקידים בסרטים עצמאיים, אך פריצת הדרך הגדולה שלו הייתה בסרט האימה "קדחת הבקתה" משנת 2002. בשנת 2003 שיחק בסרט "גריינד". בשנת 2005 הופיע בסרט "אהבה טרופה" ובשנת 2007 הופיע לצד אריק באנה ודרו ברימור בסרט "לשחק עם המזל". 

בשנת 2016 החל לגלם את דמותו של רוב מק'דניאלס בסדרת הדרמת-פשע "התנהגות טובה" ברשת TNT, את תפקיד זה גילם גם בעונתה השנייה של הסדרה שעלתה מאוחר יותר ב-2017.

פילמוגרפיה
----------

### קולנוע

* Die Jungfrau‏ (1999)
* המשטרה נפלה על הראש (2001)
* אהבה בדרך הקשה (2002)
* XX/XY‏ (2002)
* Garmento‏ (2002)
* קדחת הבקתה (2002)
* גרינד (2003)
* A Funny Thing Happened at the Quick Mart‏ (2004)
* אהבה טרופה (2005)
* All the Days Before Tomorrow‏ (2005)
* פיצה (2005)
* המצוד אחר יצור הפרא (2006)
* Totally Awesome‏ (2006) - סרט טלוויזיה של VH1
* לשחק עם המזל (2007)
* Southern Baptist Sissies‏ (2007)
* רק הוסף מים (2008)
* רוזנקרנץ וגילדנשטרן מתים (2008)
* The Goods: Live Hard, Sell Hard‏ (2009)
* Complacent‏ (2009)
* אסתמה (2014)
* ממזרים מוצצי דם (2015)
* Useless Humans‏ (2020)

### טלוויזיה

* סקס והעיר הגדולה (2000)
* מספ7ים (2008)
* עיר חשמלית (2012) - דיבוב
* עובדים מצטיינים (2014)
* התנהגות טובה (2017-2016)

קישורים חיצוניים
----------------

* ג'ואי קרן, במסד הנתונים הקולנועיים IMDb (באנגלית)
* ג'ואי קרן, באתר AllMovie (באנגלית)
* ג'ואי קרן, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1061697363
* LCCN: no2008163934
* VIAF: 34284972
* WorldCat: lccn-no2008163934

 |
**סטן ברגמן** (שוודית: **Sten Bergman**,‏ 20 באוקטובר 1895 – 19 בפברואר 1975) היה זואולוג, צלם, ומרצה שוודי אשר ערך סיורי מחקר מקיפים בקוריאה (1935–1936), קמצ'טקה (1920–1923), פפואה גינאה החדשה (1948–1950) ובמקומות רבים אחרים.

ביוגרפיה
--------

סטן ברגמן נולד בכפר רנסטר שבשוודיה ליוהאן, מתרגם ופרופ' לשירה קלאסית וקרסטין הנריקסון, מורה. כשהיה סטן בן 13 עברה המשפחה לרונינגה, פרבר של סטוקהולם. בשנת 1914 נרשם ברגמן ללימודי זואולוגיה, בוטניקה והוראה באוניברסיטת סטוקהולם. הוא נישא לדגני (לינדה) ברגמן ב-1920 ויחד הם יצאו למסעות החקר במזרח הרחוק. ברגמן סיים את לימודי הדוקטורט כשנתיים לאחר שובו ממסעו הראשון בקמצ'טקה בשנת 1925.

מסעות חקר
---------

ברגמן החל את קריירת המסעות שלו במסע לקמצ'טקה (1920–1923) שברוסיה. חלק ניכר מהציוד שאסף לקראת מסע זה, אבד עוד בתחילת המסע כאשר ספינתו טבעה. במסע זה אפיין ברגמן את הדוב המסתורי שנקרא מאוחר יותר על שמו.
בין השנים 1925 ל-1929 ערך מספר מסעות חקר בשוודיה בהם אסף ציפורים עבור מוזיאון הטבע הלאומי של שוודיה.
במסעותיו הבאים הגיע לאיים הקוריליים בצפון מזרח רוסיה (1929–1930).
בין 1936 ל-1937 הוא ביקר בקוריאה וחקר שם את חיי הטבע עבור מוזיאונים שונים בשוודיה. קורותיו בסיור בקוריאה מתועדים בספר שכתב ב-1938.
בזמן מלחמת העולם השנייה הוא נאלץ לקטוע את סיוריו וניצל את הזמן לכתיבת ספרים ומתן הרצאות.
עם תום המלחמה, ברגמן חזר למסעותיו במזרח הרחוק. הוא ערך שלושה מסעות ארוכים לפפואה גינאה החדשה (1948–1950, 1952–1953 ו-1956–1959). במסעות אלו, מלבד החשיפה לעושר בעלי החיים בג'ונגלים של דרום מזרח אסיה, נחשף ברגמן למנהגי בני המקום ובספרו הוא תיאר אף את הקניבליזם שהיה נהוג שם ולא רק לצורכי פולחן.
בעקבות תאונת דרכים ב-1964 הוא ירד בכושרו וחדל ממסעותיו.

דוב ברגמן
---------

 ערך מורחב – **דוב ברגמן**  

ב-1920 הבחין ברגמן באזור קמצ'טקה בעורו של דוב בעל פרווה שחורה, וציין כי דוב זה שונה משאר דובי הסביבה בגודלו הניכר ובשערו הקצר. כמו כן הוא זיהה עקבות דוב גדולות מהאופייני לשאר דובי האזור – 36 ס"מ רוחבם ו-25 ס"מ אורכם. הדוב כונה על ידי ברגמן Ursus Arctos Piscator אולם הוא ידוע כיום כדוב ברגמן. הדוב לא נצפה באופן ישיר על יד איש מלבד ברגמן ומאז המחצית השנייה של המאה ה-20 נחשב לזן נכחד. בזמן המלחמה הקרה אזור קמצ'טקה היה ברובו שטח צבאי סגור ולכן לא התאפשרה כניסת אזרחים לבחון את אמיתות קיומו של דוב ברגמן.

קישורים חיצוניים
----------------

ויקישיתוף מדיה וקבצים בנושא **סטן ברגמן** בוויקישיתוף

הערות שוליים
------------

1. ↑  Sten Bergman, a photographic record of his expeditions and adventures in the far east (באנגלית) (ארכיון).
2. ↑  My Father Is A Cannibal - By Sten Bergman - OZtion Auction Item 1682785
3. ↑  Cryptozoology.com
4. ↑   Mystery Bears
Reprinted with permission from Rumors of Existence, Matthew A. Bille
5. ↑  Domico, Terry. 1988. Bears of the World. New York: Facts on File.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007438952605171
* BIBSYS: 90171532
* BnF: cb12683965x (data)
* CiNii: DA0327165X
* GND: 105512439X
* ISNI: 0000 0001 0904 2731
* KulturNav: c2944648-e2cb-44ef-80c9-9d23091500a9
* LCCN: nr2001037503
* NDL: 00463152
* NLA: 35866558
* NLK: KAC201768310
* NTA: 06809924X
* RERO: 02-A002994333
* SELIBR: 177855
* SUDOC: 05865450X
* VIAF: 56732737
* WorldCat: lccn-nr2001037503

 |
מרק ריבוליטה
**ריבוליטה** (באיטלקית: **Ribollita** - מילולית: "מורתח מחדש") הוא מרק האופייני למטבח אזור טוסקנה, תת-אזור של המטבח האיטלקי.

מרק ירקות זה, המורכב מלחם וירקות אפויים, מהווה ארוחת איכרים שלמה.

הכנה
----

מרק ריבוליטה עשוי משאריות אוכל, ומכיל לחם יבש, שעועית מסוג קנלינני, וירקות (גזר, כרוב, בצל, תרד או עלי מנגולד, קוולו נרו (כרוב שחור) וסלק) המרק מתובל בעשבי תיבול ובשום, ולעיתים מוסיפים לו עגבניות. הכנת המרק כיום נמשכת שלושה ימים - לאחר השריית השעועית במשך יום, מבשלים את הירקות פעם אחת, ולמחרת מבשלים את הירקות עם הלחם בפעם השנייה לקבלת נזיד סמיך.

משמעות שמו של המאכל מעיד על כך שמדובר במרק המוכן משאריות מזון שנשארו. מקורו של מרק זה בימי הביניים, במטבח האיכרים (האריסים) של האזור, ובמקורו היה המרק למעשה חימום מחדש של מרק המינסטרונה שנותר משולחן בני האצולה מהיום הקודם, בשילוב הלחם היבש שנותר אף הוא מארוחה ביום קודם.

ראו גם
------

* תזונת ימי הביניים

קישורים חיצוניים
----------------

ויקישיתוף מדיה וקבצים בנושא **ריבוליטה** בוויקישיתוף
* רותי קינן, ריבוליטה - מרק טוסקני שעשוי משאריות, באתר ynet, 5 בנובמבר 2009
* מתכון באתר ynet